16. Juni - Hallo Manuela  Juhuu, i han es nöis hobby!  I bringe d'christine nöierdings jede tag fasch zur verzwyflig. Da mir hundi ja jederzit müesse chönne wasser trinke, han i säubverständlech o im büro mis wassergschirli.  Vor es paar tag han i aber usegfunge, wie me das cha uslääre un e rise morerei mache. Hüt het sy du es angers gschirli mitgno, i der hoffnig, si müessi de nid jede tag es paar mau der bode tröchne. Aber weisch was, da het si sich de gruusig verrächnet. Trotzdäm dass das gschir unde ume no gummi het u ono viu schwärer isch, han is vori grad wider mit em gröschte vergnüege usgläärt!!  Si het du öppis vor sech häre brummlet, wo si scho wider het müesse putze.  Ganz liebi grüess a aui mitglieder vo der magnolia-garden-familie  Öie good lucky boy u ahang